《闻董原汉卧病作此讯之》
明代·梁有誉

春来愁绪日冥冥，燕峤风光自草亭。入塞战尘天外黑，隔城山色雨中青。

驱驰岁月怜同病，肮脏江湖笑独醒。南北乱离灾不细，汉家谁问董生经。

作者简介：广东顺德人，字公实，号兰汀。与欧大任等同学于黄佐，有诗名。嘉靖二十九年进士，除刑部主事。与李攀龙等结诗社，史称后七子。因念母，称病归。杜门读书，虽大吏至，亦不出见。卒年三十六。有《兰汀存稿》。